ઇઝરાયલના પીએમ બેન્જામિન નેતન્યાહૂ અને તેમના પત્ની છ દિવસ માટે ભારતના પ્રવાસે છે. આ બંને નેતાઓની મિત્રતા હવે કોઇનાથી છુપી નથી. પીએમ મોદી તમામ પ્રોટોકોલ બાજુએ મુકી બેન્જામિન નેતન્યાહૂને આવકારવા એરપોર્ટ પહોંચ્યા હતા. પોતાની પહેલી ભારત મુલાકાતમાં તેઓ પીએમ નરેન્દ્ર મોદી માટે એક વિશેષ ભેટ લાવ્યા છે. આ એક ગલ મોબાઇલ જીપ છે, જે ખારા પાણીને પણ મીઠુ કરી દે છે. ઉલ્લેખનીય છે કે, ગત વર્ષે પીએમ મોદી ઇઝરાયલની મુલાકાત દરમિયાન પીએમ નેતન્યાહૂ સાથે આ જ જીપમાં બેસી ભૂમધ્ય સાગરના તટ પર ફર્યા હતા. તેમણે આ જીપથી ખારુ પાણી કઇ રીતે પીવા લાયક બને છે એ પણ જોયું હતું. પીએમ મોદી આ જીપથી ખૂબ પ્રભાવિત થયા હતા.